CELEX: 62016TN0467
Language: mt
Date: 2016-08-19 00:00:00
Title: Kawża T-467/16: Rikors ippreżentat fid-19 ta’ Awwissu 2016 – Flir Systems Trading Belgium vs Il-Kummissjoni

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/19
            
         Rikors ippreżentat fid-19 ta’ Awwissu 2016 – Flir Systems Trading Belgium vs Il-Kummissjoni
   (Kawża T-467/16)
   (2016/C 383/27)
   Lingwa tal-kawża: l-Ingliż
   
      Partijiet
   
   
      Rikorrenti: Flir Systems Trading Belgium (Meer, il-Belġju) (rappreżentati minn: N. Reypens, C. Docclo u T. Verstraeten, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tgħaqqad din il-kawża u l-Kawża T-131/16 minħabba l-konnessjoni bejniethom, għall-finijiet tal-parti orali tal-proċedura u tas-sentenza;
            
         
               —
            
            
               tqis ammissibbli u tilqa’ t-talbiet għal annullament imqajma f’dan ir-rikors;
            
         
               —
            
            
               tannulla l-Artikoli 1 u 3 tad-deċiżjoni kkontestata (1);
            
         
               —
            
            
               sussidjarjament, tannulla l-Artikolu 2 tad-deċiżjoni kkontestata sa fejn ma jipprovdix miżuri tranżiorji;
            
         
               —
            
            
               tikkundanna lill-Kummissjoni għall-ispejjeż ta’ din il-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka seba’ motivi.
   
               1.
            
            
               L-ewwel motiv ibbażat fuq allegat żball manifest fl-identifikazzjoni tal-atti legali li jipprovdu għall-allegata għajnuna mill-Istat u żball ta’ liġi fl-interpretazzjoni tal-Artikolu 1(d) tar-Regolament Nru 2015/1589 (2).
            
         
               2.
            
            
               It-tieni motiv ibbażat fuq żball ta’ fatt fid-deskrizzjoni tal-iskema ta’ referenza, żball manifest ta’ evalwazzjoni fl-analiżi tagħha u żball ta’ liġi fl-applikazzjoni tal-Artikolu 107(1) TFUE u l-Artikolu 1(a) tar-Regolament Nru 2015/1589.
            
         
               3.
            
            
               It-tielet motiv ibbażat fuq żball fl-evalwazzjoni tal-vantaġġ ekonomiku u żball ta’ liġi fl-applikazzjoni tal-Artikolu 107(1) TFUE u l-Artikolu 1 tar-Regolament Nru 2015/1589.
            
         
               4.
            
            
               Ir-raba’ motiv ibbażat fuq żball fl-evalwazzjoni tas-selettività neċessarja sabiex l-iskema inkwistjoni tiġi kkwalifikata bħala għajnuna mill-Istat skont l-Artikolu 107(1) TFUE u l-Artikolu 1(a) tar-Regolament Nru 2015/1589 u żball ta’ evalwazzjoni fl-analiżi tal-mekkaniżmi tal-iskema inkwistjoni.
            
         
               5.
            
            
               Il-ħames motiv ibbażat fuq żball ta’ evalwazzjoni fl-analiżi tal-ġustifikazzjoni tal-kundizzjonijiet għall-applikazzjoni tal-iskema kkontestata.
            
         
               6.
            
            
               Is-sitt motiv ibbażat fuq żball ta’ evalwazzjoni tal-allegat vantaġġ miksub mill-iskema inkwistjoni u nuqqas ta’ preċiżjoni fl-eżami tal-iskema inkwistjoni.
            
         
               7.
            
            
               Is-seba’ motiv ibbażat fuq allegat ksur tal-aspettattivi leġittimi tal-persuni suġġetti għall-ħlas tat-taxxa u taċ-ċertezza legali.
            
         
      (1)  Deċiżjoni tal-Kummissjoni tal-11 ta’ Jannar 2016 dwar l-iskema ta’ għajnuna mill-Istat permezz ta’ eżenzjoni għall-profitt eċċessiv SA.37667 (2015/C) (ex 2015/NN) implementata mir-Renju tal-Belġju.
   
      (2)  Regolament tal-Kunsill (UE) 2015/1589, tat-13 ta’ Lulju 2015, li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).